ddrg/super_eurlex huggingface dataset:
В. КАЧЕСТВО НА ВОДИТЕ

31991 L 0271: Директива 91/271/ЕИО на Съвета от 21 май 1991 г. за пречистването на отпадъчните води от населените места (ОВ L 135, 30.5.1991 г., стр. 40), изменена с:

- 31998 L 0015: Директива 98/15/ЕО на Комисията от 27.2.1998 г. (ОВ L 67, 7.3.1998 г., стр. 29).

Чрез дерогация от членове 3 и 4 и, при необходимост от определяне на чувствителни зони, член 5, параграф 2 от Директива 91/271/ЕИО, изискванията за канализационните мрежи и за пречистването на отпадъчните води от населените места не се прилагат в Кипър до 31 декември 2012 г. в съответствие със следните междинни цели:

- до 31 декември 2008 г. се постига съответствие с директивата за 2 агломерации (Limаssol и Pаrаlimni) с население повече от 15000 еквивалентни жители;

- до 31 декември 2009 г. се постига съответствие с директивата за 1 допълнителна агломерацшия (Nicosiа) с население повече от 15000 еквивалентни жители;

- до 31 декември 2011 г. се постига съответствие с директивата за 1 допълнителна агломерацшия (Pаphos) с население повече от 15000 еквивалентни жители.

--------------------------------------------------
Официален вестник n° L 236 , 23/09/2003 стр. 0983 - 0983



39. Декларация на правителството на Република Полша относно обществения морал Правителството на Република Полша приема, че никоя от разпоредбите на Договора за Европейския съюз, на Договорите за създаването на европейските общности и разпоредбите на договорите за изменението и допълнението към тези договори не пречи на Полската държава да регламентира въпросите, които имат морална значимост, както и тези, които се отнасят до закрилата на човешкия живот. --------------------------------------------------
А. УПРАВЛЕНИЕ НА ОТПАДЪЦИТЕ

31994 L 0062: Директива 94/62/ЕО на Европейския парламент и на Съвета от 20 декември 1994 г. за опаковките и отпадъците от опаковки (ОВ L 365, 31.12.1994 г., стр. 10).

Чрез дерогация от член 6, параграф 1, буква а) от Директива 94/62/ЕО, Словения достига общите цели за оползотворяване и рециклиране на следните опаковъчни материали до 31 декември 2007 г. в съответствие със следните междинни цели:

- рециклиране на отпадъци от опаковки от пластмаса: 9% тегловни до датата на присъединяване, 12% през 2004 г., 13% през 2005 г. и 14% през 2006 г.;

- обща цел за оползотворяване: 36% тегловни до датата на присъединяване, 40% през 2004 г., 44% през 2005 г. и 48% през 2006 г.

--------------------------------------------------
Б. УПРАВЛЕНИЕ НА ОТПАДЪЦИТЕ

1. 31993 R 0259: Регламент (ЕИО) № 259/93 на Съвета от 1 февруари 1993 г. относно наблюдението и контрола на превозите на отпадъци в рамките на, за и от Европейската общност (ОВ L 30, 6.2.1993 г., стр. 1), последно изменен с:

- 32001 R 2557: Регламент (ЕО) № 2557/2001 на Комисията от 28.12.2001 г. (ОВ L 349, 31.12.2001 г., стр. 1).

а) До 31 декември 2011 г. компетентните органи се уведомяват за всички превози на отпадъци за Словашката република, изброени в приложения II, III и IV към Регламент (ЕИО) № 259/93, предназначени за оползотворяване, и за превози на отпадъци , неизброени в тези приложения, предназначени за оползотворяване, като се прилага процедурата по членове 6, 7 и 8 от регламента.

б) Чрез дерогация от член 7, параграф 4 от Регламент (ЕИО) № 259/93, компетентните органи правят възражения за превози на отпадъци, изброени в приложения II, III и IV към регламента, предназначени за оползотворяване, и за превози на отпадъци за преработване, неизброени в тези приложения, предназначени за оползотворяване, които са предназначени за инсталация, която се ползва от временна дерогация на някои разпоредби на Директиви 94/67/ЕО [4] относно изгарянето на опасни отпадъци, 96/61/ЕО [5] относно комплексно предотвратяване и контрол на замърсяването, 2000/76/ЕО [6] относно изгарянето на отпадъци и 2001/80/ЕО [7] относно ограничаването на емисии на определени замърсители във въздуха, изпускани от големи горивни инсталации, през периода, през който временната дерогация се прилага за инсталацията по предназначение.

2. 31994 L 0062: Директива 94/62/ЕО на Европейския парламент и на Съвета от 20 декември 1994 г. за опаковките и отпадъците от опаковки (ОВ L 365, 31.12.1994 г., стр. 10).

Чрез дерогация от член 6, параграф 1 буква а) от Директива 94/62/ЕО, Словашката република достига общите цели за оползотворяване на следните опаковъчни материали до 31 декември 2007 г. в съответствие със следните междинни цели:

- рециклиране на отпадъци от опаковки от метали: 7% тегловни до датата на присъединяване, 9% през 2004 г., 11% през 2005 г. и 13% през 2006 г.;

- обща цел за оползотворяване: 34% тегловни до датата на присъединяване, 39% през 2004 г., 43% през 2005 г. и 47% през 2006 г.

[4] ОВ L 365, 31.12.1994 г., стр. 34.

[5] ОВ L 257, 10.10.1996 г., стр. 26.

[6] ОВ L 332, 28.12.2000 г., стр. 91.

[7] ОВ L 309, 27.11.2001 г., стр. 1.

--------------------------------------------------
I. ТЪРГОВСКА МАРКА НА ОБЩНОСТТА

31994 R 0040: Регламент (EО) № 40/94 на Съвета от 20 декември1993 г. за Търговската марка на Общността (OВ L 11, 14.1.1994 г., стр. 1), изменен с:

- 31994 R 3288: Регламент (EО) № 3288/94 на Съвета oт 22.12.1994 г. (OВ L 349, 31.12.1994 г., стр. 83).

Следният член се добавя след член 142:

"Член142a

Разпоредби, отнасящи се до разширяването на Общността

1. От деня на присъединяването на Чешката република, Естония, Кипър, Латвия, Литва, Унгария, Малта, Полша, Словения и Словашката република (по-нататък наричани "нова(и) държава(и)-членка(и)"), търговска марка на Общността, която е регистрирана или, за която е подадена заявка за регистрация в съответствие с този регламент преди датата на присъединяването, разпростира действието си върху територията на тези държави-членки, с цел да се гарантира еднакъв ефект в цялата Общност.

2. Регистрацията на търговска марка на Общността, за която е подадена заявка към датата на присъединяването, не може да бъде отказана въз основа на което и да е от абсолютните основания за отказ, изброени в член 7, параграф 1, ако тези основания се прилагат единствено поради присъединяването на новата държава-членка.

3. При подадена заявка за регистрация на търговска марка на Общността в рамките на шест месеца преди датата на присъединяването може да се отправи уведомление за възражение по силата на член 42, когато по-ранна търговска марка или друго по-ранно право по смисъла на член 8 са били придобити в нова държава-членка преди присъединяването, при условие, че са придобити добросъвестно и че датата на подаване на заявката, или където е приложимо, датата на приоритет или датата на придобиване в новата държава-членка на по-ранната търговска марка, или на другото по-ранно право предхожда датата на подаване на заявката или, където е приложимо, датата на приоритет на марката на Общността, за която е подадена заявката.

4. Търговска марка на Общността по смисъла на параграф 1 не може да бъде обявена за недействителна:

- по силата на член 51, ако основанията за недействителност са били приложими единствено поради присъединяването на нова държава-членка,

- по силата на член 52, параграфи 1 и 2 , ако по-ранното национално право е било регистрирано, била подадена заявка или е било придобито в нова държава-членка преди датата на присъединяването.

5. Използването на търговска марка на Общността по смисъла на параграф 1 може да бъде забранено по силата на членове 106 и 107, ако по-ранната търговска марка или друго по-ранно право са били регистрирани, била е подадена заявка за тяхната регистрация или правата са били придобити добросъвестно в новата държава-членка преди датата на присъединяването на тази държава; или, където е приложимо, датата на приоритет предхожда датата на присъединяване на тази държава.

--------------------------------------------------
Г. КОНТРОЛ НА ПРОМИШЛЕНОТО ЗАМЪРСЯВАНЕ И УПРАВЛЕНИЕ НА РИСКА

32001 L 0080: Директива 2001/80/ЕО на Европейския парламент и на Съвета от 23 октомври 2001 г. относно ограничаване на емисиите на определени замърсители във въздуха, изпускани от големи горивни инсталации (ОВ L 309, 27.11.2001 г., стр. 1).

Чрез дерогация от член 4, параграф 3 и част А на приложение IV от Директива 2001/80/ЕО, нормите за допустими емисии за серен диоксид и азотни оксиди не се прилагат в Литва до 31 декември 2015 г. за инсталации за комбинирано производство на топло- и електроенергия Вилнюс (Vilnius CHP 3), инсталация за комбинирано производство на топло- и електроенергия Каунас (Kаunаs) и инсталация за комбинирано производство на топло- и електроенергия Mаžeikiаi.

През този преходен период емисиите на серен диоксид и азотни оксиди, свързани с производството на електроенергия от Литовската топлоелектрическа централа, инсталация за комбинирано производство на топло- и електроенергия Вилнюс (Vilnius CHP 3), инсталация за комбинирано производство на топло- и електроенергия Каунас (Kаunаs) и инсталация за комбинирано производство на топло- и електроенергия Mаžeikiаi (с изключение на производството на топлоенергия и други източници) не надвишават следните междинни тавани:

- 2005: 28300 тона SO2 годишно; 4600 тона NOx годишно

- 2008: 21500 тона SO2 годишно; 5000 тона NOx годишно

- 2010: 30500 тона SO2 годишно; 10500 тона NOx годишно

- 2012: 29000 тона SO2 годишно; 10800 тона NOx годишно

До 1 януари 2007 г. и отново до 1 януари 2012 г. Литва представя на Комисията актуализиран план, включващ и инвестиционен план, за постепенното привеждане в съответствие на останалите инсталации, които не отговарят на изискванията, с ясно определени етапи за прилагането на съответните достижения на правото на ЕО. Европейският съюз счита, че очакваното общо икономическо развитие в Литва, произтичащите възможности за финансиране на по-нататъшни инвестиции по-рано от тези, планирани понастоящем, както и предвижданите промени в енергийния сектор следва да позволят по-нататъшни намаления на емисиите за единица произведена енергия. Ето защо Европейският съюз очаква тези планове да гарантират по-нататъшно намаляване на емисиите до ниво чувствително под гореспоменатите междинни тавани, по-специално за емисиите в периода 2012 – 2015 г.

Ако Комисията, като взема предвид по-специално последствията върху околната среда и необходимостта да се намалят нарушенията на конкуренцията във вътрешния пазар вследствие на преходните мерки, прецени, че тези планове не са достатъчни за постигане на тези цели, тя уведомява Литва. В рамките на следващите три месеца Литва информира за мерките, които е предприела за постигането на тези цели. Ако впоследствие Комисията, като се консултира с държавите-членки, прецени, че тези мерки не са достатъчни за постигането на тези цели, възбужда процедура за нарушение по смисъла на член 226 от Договора за ЕО.

--------------------------------------------------
Официален вестник n° L 236 , 23/09/2003 стр. 0977 - 0977



15. Декларация за свободното движение на работници: Полша ЕС подчертава значимостта на разграничаването и гъвкавостта в уреждането на свободното движение на работници. Държавите-членки се стремят да предоставят разширен достъп до пазара на гражданите на Полша по силата на националното си законодателство, с оглед на ускоряването на сближаването с достиженията на правото на ЕС. Като последица от това, възможностите за наемане в ЕС на граждани на Полша трябва да се подобрят значително след присъединяването на Република Полша. В допълнение към това, държавите-членки ще се възползват по най-добрия начин от предложената договореност да се премине, колкото е възможно по-бързо към пълното прилагане на достиженията на правото на ЕС в областта на свободното движение на работници. --------------------------------------------------
I. ВЕТЕРИНАРНО ЗАКОНОДАТЕЛСТВО

31999 L 0074: Директива 1999/74/ЕО на Съвета от 19 юли 1999 г., постановяваща минимални стандарти за защита на кокошки носачки (ОВ L 203, 3.8.1999 г., стр. 53).

До 31 декември 2009 г. предприятия в Словения, изброени в допълнение Б към настоящото приложение могат да поддържат в обръщение клетки, които не отговарят на минималните изисквания за височина, постановени в член 5, параграф 1, алинея 4 и член 5, параграф 1, алинея 5 от Директива 1999/74/ЕО, при условие, че най-малко 65% от повърхността на клетката е с височина над 37 см, цялата клетка е с височина най-малко 31 см., а наклонът на пода не надхвърля 16%.

Кокошки-носачки, които към датата на присъединяване снасят, могат да бъдат държани в клетки, които не отговарят на структурните изисквания, постановени в член 5, параграф 1, алинея 1, при условие че разполагат с поне 450 кв.см. на кокошка пространство на пода. Словения гарантира, че минималното пространство на пода напълно отговаря на член 5, параграф 1, алинея 1 в началото на новия цикъл на производство и не по-късно от 1 декември 2004 г.

--------------------------------------------------
ЧЛЕН 14

Параграф втори на член 258 от Договора за ЕО и параграф втори на член 166 от Договора за Евратом се заменят със следния текст:

"Броят на членовете на Комитета се определя както следва:

Белгия | 12 |

Чешка република | 12 |

Дания | 9 |

Германия | 24 |

Естония | 7 |

Гърция | 12 |

Испания | 21 |

Франция | 24 |

Ирландия | 9 |

Италия | 24 |

Кипър | 6 |

Латвия | 7 |

Литва | 9 |

Люксембург | 6 |

Унгария | 12 |

Малта | 5 |

Нидерландия | 12 |

Австрия | 12 |

Полша | 21 |

Португалия | 12 |

Словения | 7 |

Словакия | 9 |

Финландия | 9 |

Швеция | 12 |

Обединеното кралство | 24" |

--------------------------------------------------
ЧЛЕН 3

1. Разпоредбите на достиженията на правото от Шенген така, както са включени в рамките на Европейския съюз чрез протокола, приложен към Договора за създаване на Европейската Общност (по-нататък, наричан "Протокол от Шенген") и актовете, които се основат на тях или които по друг начин са свързани с тях, изброени в приложение I към настоящия акт, както и всички бъдещи такива актове, които могат да бъдат приети преди датата на присъединяването, са задължителни за и ще се прилагат в новите държави-членки от датата на присъединяване.

2. Разпоредбите на достиженията на правото от Шенген така, както са включени в рамките на Европейския съюз и актовете, на които се основават на тях или които по друг начин са свързани с тях, но които не са изброени в параграф 1, макар и да са задължителни за новите държави-членки от датата на присъединяването, ще се прилагат в нова държава-членка само след приемането на решение от Съвета за това, след извършване на проверка в съответствие с приложимите процедури за оценка по Шенген, че необходимите условия за прилагането на всички части от въпросните достижения на правото на ЕС са спазени в тази нова държава-членка и след консултиране с Европейския парламент.

Съветът взема решение с единодушие на своите членове, представляващи правителствата на държавите-членки, по отношение на които разпоредбите по смисъла на настоящия параграф вече са влезли в сила и от представителя на правителството на Държавата-членка, по отношение на която тези разпоредби ще влязат в сила. Членовете на Съвета, представляващи правителствата на Ирландия и на Обединеното кралство Великобритания и Северна Ирландия взимат участие в това решение, доколкото то се отнася до разпоредбите на достиженията на правото от Шенген и на актовете, които се основават на тях или които по друг начин са свързани с тях, в които тези държави-членки участват.

3. Споразуменията, сключени от Съвета по силата на член 6 от Протокола от Шенген, са задължителни за новите държави-членки от датата на присъединяване.

4. Новите държави-членки се задължават по отношение на тези конвенции или инструменти в областта на правосъдието и вътрешните работи, които са неотделими от постигането на целите на Договора за ЕС:

- да се присъединят към тези, които към датата на присъединяването, са открити за подписване от настоящите страни-членки и към тези, които са изготвени от Съвета в съответствие с дял VI на Договора за ЕС, и които се препоръчва да бъдат приети от държавите-членки;

- да въведат административни и други мерки като тези, които настоящите държави-членки са приели до датата на присъединяването или от Съвета, за облекчаване на практическото сътрудничество между институциите на държавите-членки и организациите, работещи в областта на правосъдието и вътрешните работи.

--------------------------------------------------
Д. ЯДРЕНА БЕЗОПАСНОСТ И РАДИАЦИОННА ЗАЩИТА

31997 L 0043: Директива 97/43/Евратом на Съвета от 30 юни 1997 г. за опазване здравето на хората от опасностите, породени от йонизираща радиация във връзка с медицинско облъчване, отменяща Директива 84/466/Евратом (ОВ L 180, 9.7.1997 г., стр. 22).

Чрез дерогация от член 8 и член 9, параграф 1 от Директива 97/43/Евратом, разпоредбите относно радиологичното оборудване и специалните практики не се прилага в Латвия до 31 декември 2005 г. Такова оборудване не се пуска на пазара в останалите държави-членки.

--------------------------------------------------
Официален вестник n° L 236 , 23/09/2003 стр. 0819 - 0819



4. КОНКУРЕНЦИЯ Договор за създаване на Европейската общност: дял VI, глава 1: "Правила на конкуренцията". Независимо от разпоредбите на член 87 и 88 от Договора за ЕО, предприятия, които се ползват от правата по раздел 28А на кипърския Закон за подоходния данък до 31 декември 2001 г., могат да продължат да се ползват от правата си по този член до 31 декември 2005 г. --------------------------------------------------
Официален вестник n° L 236 , 23/09/2003 стр. 0974 - 0974



4. Съвместна Декларация на Чешката република и Република Австрия относно двустранното споразумение за атомната електроцентрала Темелин Чешката република и Република Австрия изпълняват своите двустранни задължения по силата на взаимно приетите "Заключения от процеса от Мелк и неговото проследяване" от 29 ноември 2001 г. --------------------------------------------------
Г. ЖЕЛЕЗОПЪТЕН ТРАНСПОРТ

1. 31969 R 1192: Регламент (ЕИО) № 1192/69 на Съвета от 26 юни 1969 г. за общите правила за нормализиране на сметките на железопътните предприятия (ОВ L 156, 28.6.1969, стр. 8), изменен с:

- 11972 B: Акт относно условията на присъединяванетo и промените в Договорите – Присъединяване на Кралство Дания, Ирландия и Обединеното кралство (ОВ L 73, 27.3.1972 г., стр. 14),

- 11979 H: Акт относно условията на присъединяванетo и промените в Договорите – Присъединяване на Република Гърция (ОВ L 291, 19.11.1979 г., стр. 17),

- 11985 I: Акт относно условията на присъединяванетo и промените в Договорите – Присъединяване на Кралство Испания и Португалската република (ОВ L 302, 15.11.1985 г., стр. 23),

- 31990 R 3572: Регламент (ЕИО) № 3572/90 на Съвета от 4.12.1990 г. (ОВ L 353, 17.12.1990 г., стр. 12),

- 11994 N: Акт относно условията на присъединяванетo и промените в Договорите – Присъединяване на Република Австрия, Република Финландия и Кралство Швеция (ОВ C 241, 29.8.1994 г., стр. 21).

В член 3, параграф 1 се добавят както следва:

"– České dráhy (ČD) a.s.; Správa železniční dopravní cesty s.o.;"

"– AS Eesti Raudtee,

Edelaraudtee AS;"

"– Valsts akciju sabiedrība "Latvijas Dzelzceļš" (LDZ);"

"– Lietuvos geležinkeliai (LG);"

"– Magyar Államvasutak Rt. (MÁV),

– Győr-Sopron-Ebenfurti Vasút Rt. (GySEV);"

"– PKP Polskie Linie Kolejowe S.A.;

PKP Cargo S.A.;

PKP InterCity sp. z o.o.;

PKP Przewozy Regionalne sp. z o.o.;"

"– Slovenske železnice (SŽ);"

"– Železnice Slovenskej republiky (ŽSR);".

2. 31991 L 0440: Директива 91/440/ЕИО на Съвета от 29 юли 1991 г. развитието на железопътния транспорт в Общността (ОВ L 237, 24.8.1991 г., стр. 25), изменена с:

- 32001 L 0012: Директива 2001/12/EО на Европейския парламент и на Съвета от 26.2.2001 (ОВ L 75, 15.3.2001 г., стр. 1).

а) В списъка на пристанища в приложение I между вписванията за Белгия и Дания се добавя следното:

"ČESKÁ REPUBLIKA";

и между вписванията за Германия и Гърция:

"EESTI

Muuga sadam

Paljassaare sadam

Vanasadam

Paldiski põhjasadam

Paldiski lõunasadam

Kopli põhjasadam

Kopli lõunasadam

Bekkeri sadam

Kunda sadam"

и между вписванията за Италия и Люксембург:

"KYПPOΣ

LATVIJA

Rīga

Ventspils

Liepāja

LIETUVA

Klaipėda"

и между вписванията за Люксембург и Нидерландия:

"MAGYARORSZÁG

MALTA"

и между вписванията за Австрия и Португалската република:

"POLSKA

Szczecin

Świnoujście

Gdańsk

Gdynia"

и между вписванията за Португалската република и Финландия:

"SLOVENIJA

Koper

SLOVENSKO".

б) в приложение I се добавя следната карта между картите за Белгия и Дания:

+++++ TIFF +++++

и между картите за Германия и Гърция:

+++++ TIFF +++++

и между картите за Италия и Люксембург:

+++++ TIFF +++++

+++++ TIFF +++++

и между картите за Люксембург и Нидерландия:

+++++ TIFF +++++

и между картите за Австрия и Португалската република:

+++++ TIFF +++++

и между картите за Португалската република и Финландия:

+++++ TIFF +++++

+++++ TIFF +++++

--------------------------------------------------
6. ТРАНСПОРТНА ПОЛИТИКА

31985 R 3821: Регламент (ЕИО) № 3821/85 на Съвета от 20 декември 1985 г. относно записващо оборудване, използвано в автомобилния транспорт (ОВ L 370, 31.12.1985 г., стр. 8), последно изменен с:

- 32002 R 1360: Регламент (ЕО) № 1360/2002 на Комисията от 13.6.2002 г. (ОВ L 207, 5.8.2002 г., стр. 1).

Чрез дерогация от член 3, параграф 1 от Регламент (ЕИО) № 3821/85, изискването за монтиране и използване на записващо оборудване в превозни средства, регистрирани за автомобилен превоз на пътници или стоки не се прилага в Кипър до 31 декември 2005 г. по отношение на превозни средства, регистрирани преди 1 януари 2002 г. и извършващи изключително вътрешно транспортни дейности. Шофьорите на такива превозни средства записват пътните си часове и почивки като използват личен бордов дневник.

--------------------------------------------------
Официален вестник n° L 236 , 23/09/2003 стр. 0047 - 0047



ЧЛЕН 49 Съставът на Комитета на регионите се увеличава с назначаването на 95 членове, представляващи регионалните и местните органи в новите държави членки, които заемат изборна длъжност в местната или регионалната власт, или са политически отговорни пред изборно събрание. Мандатът на така назначените членове изтича по същото време като мандата членовете в длъжност към момента на присъединяването. --------------------------------------------------
1. Съвместна декларация: Eдна Европа

Днешният ден представлява голямо събитие за Европа. Днес завършихме преговорите за присъединяване между Европейския съюз и Кипър, Чешката република, Естония, Унгария, Латвия, Литва, Малта, Полша, Словашката република и Словения. 75 милиона души са приветствани като нови членове на Европейския съюз.

Ние, настоящите и присъединяващите се държави-членки, подкрепяме напълно постоянния, широкия и необратим процес на разширяване. Преговорите за присъединяване на България и Румъния ще продължат, като се основават на същите принципи, които са ръководили преговорите до сега. Вече постигнатите резултати в тези преговори няма да се поставят под въпрос. В зависимост от по- нататъшния напредък в отговарянето на критериите за членство, целта е България и Румъния да бъдат приветствани за членове на Европейския съюз през 2007 г. Ние също приветстваме важното решение, взето днес, засягащо следващата фаза на кандидатурата на Турция за членство в Европейския съюз.

Нашето общо желание е да превърнем Европа в континент на демокрацията, свободата, мира и напредъка. Съюзът остава решен да избегне новите разделителни линии в Европа и да поощри стабилността и просперитета в и извън новите граници на Съюза. Ние очакваме да работим заедно в съвместното ни усилие да постигнем тези цели.

Нашата цел е: Една Европа.

Белгия

Чешката република

Дания

Германия

Естония

Гърция

Испания

Франция

Ирландия

Италия

Кипър

Латвия

Литва

Люксембург

Унгария

Малта

Нидерландия

Австрия

Полша

Португалия

Словения

Словашка република

Финландия

Швеция

Обединеното кралство

--------------------------------------------------